Opdateret klokken 08.30: Manden er fundet i god behold Omkring klokken 03.30 natten til mandag gik en 75-årig dement mand fra sit hjem på Ældrecenter Lundegården i Vrå. Han er kun iført en kortærmet skjorte, lyse bukser og har ingen sko på, lyder det fra Jess Falberg, der er vagtchef ved Nordjyllands Politi. Manden er ved godt fysisk helbred og kan derfor gå langt, men på grund af hans påklædning og det kolde vejr er det vigtigt, at han findes hurtigst muligt. Derfor beder politiet borgere i nærheden af Vrå om at kigge efter i deres skure og haver, samt være opmærksomme, når de tager på arbejde mandag morgen. Ser man den 75-årige mand, kan man kontakte Nordjyllands Politi på 114.

Opsummering:
En 75-årig dement mand har forladt sit hjem på Ældrecenter Lundgården i Vrå.